ROMÂNIA
JUDEȚUL TIMIȘ
MUNICIPIUL TIMIȘOARA
DIRECȚIA POLIȚIEI LOCALE
Nr. 6343/28.09.2018
										                     

RAPORT DE SPECIALITATE

privind modificarea şi aprobarea Organigramei și Statului de funcţii 
pentru Direcția Poliţiei Locale Timişoara 

Având în vedere expunerea de motive nr. 6336 din 28.09.2018 a Direcției Poliției Locale Timișoara și Proiectul de hotărâre privind modificarea și aprobarea Organigramei și Statului de funcții pentru Direcția Poliției Locale Timișoara prin care se propune modificarea Organigramei și Statului de funcții al Direcției Poliției Locale Timișoara;
Facem următoarele precizări: 
Cerințele cuprinse în Expunerea de motive se realizează prin reorganizarea parțială a instituției, păstrându-se numărul maxim de posturi bugetate, stabilite conform OUG nr. 63/2010 și comunicat de Instituția Prefectului județului Timiș.
Structura compartimentelor, a birourilor și serviciilor respectă structura impusă de legislația în vigoare, respectiv minim 5 posturi de execuție pentru constituirea unui birou și minim 7 posturi de execuție pentru constituirea unui serviciu. Organigrama respectă prevederile art. 112 din Legea nr. 188/1999, referitoare la numărul maxim al funcțiilor publice de conducere admise în cadrul instituției – maxim 12 % din numarul total al funcțiilor publice aprobate. 
Luând în considerare cele de mai sus, propunem modificări ale structurii organizatorice (organigramei), modificări în structura funcțiilor publice și contractuale, respectiv transformarea unor posturi, după cum urmează:
1. Serviciul Resurse Umane, subordonat Directorului Executiv este prevăzut cu 1 post de șef serviciu (funcție publică) + 7 posturi funcții publice (5 posturi de consilier, 1 post de polițist local și un post de referent). 
Postul de polițist local, clasa I, gradul profesional asistent (ID 395389) se transformă într-un post de consilier, clasa I, gradul profesional asistent, numirea în noua funcție făcându-se cu acordul functionarului public. 
Compartimentul Protecția Muncii se redenumește în Compartimentul Securitate și Sănătate în Muncă iar funcționarul public din cadrul acestui compartiment va fi numit în noua funcție cu respectarea art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare.
2. Având în vedere complexitatea activităților desfășurate la nivelul Biroului Juridic, multitudinea proceselor aflate pe rol în instanță, necesitatea evidenței judicioase a documentelor juridice, precum și nevoia de a acorda consultanță juridică polițiștilor locali în exercitarea atribuțiilor de serviciu, se impune reorganizarea Biroului  Juridic, stabilindu-se următoarele structuri: 
a) Serviciul Juridic, subordonat Directorului Executiv, prevăzut cu 1 post de șef serviciu (funcție publică), gradul II + 3 posturi (funcții publice - 2 posturi de consilier juridic preluate de la Biroul Juridic și un post vacant nou înființat, de consilier juridic, clasa I, gradul profesional debutant, obținut prin desființarea unui post vacant de consilier, clasa I, gradul profesional principal – ID 395611 din cadrul Serviciului Financiar-Contabilitate.
Șeful Biroului Juridic va fi numit în noua funcție publică de conducere de șef serviciu, gradul II,  la Serviciul Juridic, conform art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare.  
Întrucât atribuțiile aferente funcției publice nu se modifică în proporție de peste 50 %, ca urmare a reorganizării toți funcționarii publici vor fi numiți în noile funcții publice din cadrul structurii stabilite conform art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare. 
b) Biroul Consultanță și Evidență Juridică, în subordinea Serviciului Juridic, prevăzut cu 1 post vacant de șef birou (funcție publică), gradul II și 5 posturi (funcții publice).
Postul de șef birou, gradul II este un post vacant nou înființat, obținut prin desființarea funcției publice vacante de polițist local, clasa III, gradul profesional principal, ID 395390, din cadrul Biroului Ordine Publică.
Cele 5 posturi din cadrul structurii nou înființate sunt: 1 post de consilier juridic, 2 posturi de consilier și 1 post de referent, preluate din cadrul Biroului Juridic reorganizat și 1 post vacant, nou înființat, de consilier juridic, clasa I, gradul profesional debutant, obținut prin desființarea unui post vacant de polițist local, clasa III, gradul profesional principal, ID 395575, din cadrul Compartimentului Intervenții Rapide. 
Deoarece atribuțiile aferente funcției publice nu se modifică în proporție de peste 50 %, ca urmare a reorganizării toți funcționarii publici vor fi numiți în noile funcții publice din cadrul structurii stabilite cu respectarea art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare. 
3. Se reorganizează Biroul Ordine Publică, Biroul Patrulare Navală și Compartimentul Intervenții Rapide și se stabilesc următoarele structuri:
a) Biroul Ordine Publică și Intervenție Rapidă, subordonat Serviciului Ordine Publică din subordinea Directorului Executiv Adjunct 1, prevăzut cu 1 post de șef birou (funcție publică), gradul II + 118 posturi (funcții publice).
Funcția publică vacantă de polițist local, clasa III, gradul profesional principal, ID 395390 din cadrul Biroului Ordine Publică se desființează și se înființează un post vacant de șef birou, gradul II, la Biroul Consultanță și Evidență Juridică. 
Funcția publică vacantă de polițist local, clasa III, gradul profesional principal, ID 395575 din cadrul Compartimentului Intervenții Rapide se desființează și se înființează un post vacant de consilier juridic, clasa I, grad profesional debutant, la Biroul Consultanță și Evidență Juridică. 
Funcția publică vacantă de polițist local, clasa III, grad profesional principal, ID 395561, din cadrul Biroului Ordine Publică reorganizat, rămâne vacantă în această structură înființată.
Cele 2 funcții publice vacante de polițist local, clasa III, gradul profesional asistent, ID 395494 și ID 445276, din cadrul Biroului Ordine Publică reorganizat, rămân vacante în cadrul Biroul Ordine Publică și Intervenție Rapidă. 
Întrucât atribuțiile aferente funcției publice nu se modifică în proporție de peste 50 %, ca urmare a reorganizării toți funcționarii publici vor fi numiți în noile funcții publice din cadrul structurii stabilite, conform art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare. 
b) Biroul Patrulare Navală subordonat Serviciului Ordine Publică din subordinea Directorului Executiv Adjunct 1, prevăzut cu 1 post de șef birou (funcție publică), gradul II + 7 posturi (funcții publice).
Funcțiile de: polițist local, clasa III, grad profesional superior, ID 395444 și polițist local, clasa III, gradul profesional principal, ID 395577, ambii din cadrul Compartimentului Intervenții Rapide, se mută la Biroul Patrulare Navală cu repartizarea postului corespunzător funcției deținute, cu acordul scris al acestora, în baza art. 91, alin. (2), lit. a) din Legea nr. 188/199 privind statutul funcționarilor publici, cu modificările și completările ulterioare.
4. Biroul Reclamații-Sesizări și Compartimentul Evenimente se reorganizează, întreg personalul din cadrul acestora fiind numit în noua structură stabilită, respectiv Biroul Reclamații-Sesizări și Evenimente, subordonat Serviciului Ordine Publică, prevăzut cu 1 post de șef birou (funcție publică), gradul II +15 posturi (funcții publice), cu respectarea art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare. 
5. Serviciul Comunicare, Prevenire și Dispecerat, prevăzut cu 1 post de șef serviciu (funcție publică), gradul II se redenumește ca Serviciul Comunicare, Prevenire și Monitorizare Video și trece în subordinea Directorului Executiv Adjunct 1. 
Deoarece atribuțiile aferente funcției publice nu se modifică în proporție de peste 50 %, ca urmare a reorganizării funcționarul public de conducere va fi numit în noua funcție publică din cadrul structurii stabilite, cu respectarea art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare. 
6. Biroul Comunicare, Relații cu Publicul și Registratură se redenumește în Biroul Comunicare, Registratură și Evidență Operativă, în subordinea Serviciului Comunicare, Prevenire și Monitorizare Video fiind prevăzut să funcționeze cu 1 post de șef birou (funcție publică), gradul II + 4 posturi (funcții publice) + 2 posturi (funcții contractuale).
În cadrul noii structuri se înființează funcția publică vacantă de consilier, clasa I, gradul profesional debutant, după desființarea unui post vacant de polițist local, clasa I, gradul profesional superior - ID 395593, din cadrul Serviciului Inspecție Comercială.
Întrucât atribuțiile aferente funcției publice nu se modifică în proporție de peste 50 %, ca urmare a reorganizării toți funcționarii publici vor fi numiți în noile funcții publice din cadrul structurii stabilite, conform art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare. 
Personalul contractual va fi numit în noile funcții cu respectarea art. 40 alin. (1), lit. a) și art. 41,      alin. (1) din Legea nr. 53/2003 Codul Muncii, cu modificările și completările ulterioare.
7. Biroul Prevenire, Analiză și Sinteză se redenumește Biroul Organizare, Prevenire, Sinteză și Evidența Persoanei, este subordonat Serviciului Comunicare, Prevenire și Monitorizare Video fiind prevăzut cu 1 post de șef  birou (funcție publică), gradul II + 6 posturi (funcții publice).
Având în vedere că atribuțiile aferente funcției publice nu se modifică în proporție de peste       50 %, ca urmare a reorganizării toți funcționarii publici vor fi numiți în noile funcții publice din cadrul structurilor stabilite, conform art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare. 
8. Biroul Monitorizare Video, subordonat Serviciului Comunicare, Prevenire și Monitorizare Video este prevăzut să funcționeze cu 1 post de șef birou (funcție publică), gradul II + 13 posturi (funcții publice) + 1 post (funcție contractuală-inspector de specialitate gradul I).
Funcția contractuală se stabilește ca funcție publică de polițist local, clasa I, gradul profesional principal, în condițiile art. 111, alin. (1) din Legea nr. 188/1999 privind Statutul funcționarilor publici, republicată, cu modificările și completările ulterioare, întrucât fișa postului a fost completată cu atribuții prevăzute la art. 2 alin. (3) din Legea nr. 188/1999.
Numirea în funcția publică de polițist local, clasa I, gradul profesional principal se face cu respectarea prevederilor art. 111, alin. (3) și alin. (4) din Legea nr. 188/1999 privind Statutul funcționarilor publici, republicată, cu modificările și completările ulterioare.
9. Serviciul Dispecerat și Control Acces își păstrează structura și va fi subordonat Directorului Executiv Adjunct 1.
10. Serviciul Circulație Rutieră se reorganizează și se vor stabili următoarele structuri:
a) Serviciul Circulație Rutieră, în subordinea Directorului Executiv Adjunct 2, prevăzut cu 1   post  șef serviciu (funcție publică), gradul II + 19 posturi (funcții publice), preluate din structura care se reorganizează. 
Deoarece atribuțiile aferente funcției publice nu se modifică în proporție de peste 50 %, ca urmare a reorganizării funcționarul public de conducere va fi numit în noua funcție publică din cadrul structurii stabilite, cu respectarea prevederilor art. 3, lit. f) și art. 100, alin. (1),   lit. a) din Legea nr. 188/1999 privind Statutul funcționarilor publici, republicată, cu modificările și completările ulterioare. 
Având în vedere că atribuțiile aferente funcției publice nu se modifică în proporție de peste 
50 %, ca urmare a reorganizării toți funcționarii publici vor fi numiți în noile funcții publice din cadrul structurilor stabilite, conform art. 3, lit. f) și art. 100, alin. (1), lit. a) din Legea nr. 188/1999 privind Statutul funcționarilor publici, republicată, cu modificările și completările ulterioare. 
b) Biroul Circulație, în subordinea Serviciului Circulație Rutieră, prevăzut cu 1 post vacant de șef birou (funcție publică), gradul II + 18 posturi (funcții publice), preluate din structura care se reorganizează.  
Postul de șef birou, gradul II este un post vacant nou înființat, obținut prin desființarea unei funcției publice vacante de polițist local, clasa I, gradul profesional asistent - ID 395542 din cadrul structurii care se reorganizează. 
Întrucât atribuțiile aferente funcției publice nu se modifică în proporție de peste 50 %, ca urmare a reorganizării toți funcționarii publici vor fi numiți în noile funcții publice din cadrul structurii stabilite, conform art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare. 
11. Biroul Transport Urban își păstrează structura dar va trece în subordinea Directorului Executiv Adjunct 2.
12. [bookmark: _GoBack]Serviciul Pază Obiective, în subordinea Directorului Executiv Adjunct 2 își păstrează structura dar funcțiile contractuale ce intră în componența acestei structuri își schimbă denumirea în agent de securitate (guard)-cod COR 541401, întrucât denumirea actuală nu există în clasificarea ocupațiilor din România.
13. Serviciul Financiar-Contabilitate rămâne în subordinea Directorului Executiv Adjunct 3 și este prevăzut să funcționeze cu 1 post de șef serviciu (funcție publică), gradul II + 6 posturi (funcții publice) + 1 post (funcție contractuală-arhivar). 
Funcția publică vacantă de consilier, clasa I, gradul profesional principal, ID 395611, din cadrul Serviciului Financiar-Contabilitate se desființează și se înființează funcția publică vacantă de consilier juridic, clasa I, grad profesional debutant, în cadrul Serviciului Juridic – structură nou înființată. 
Funcția contractuală de arhivar de la Compartimentul Logistic-Administrativ se mută la Serviciul Financiar-Contabilitate, cu respectarea art. 40 alin. (1), lit. a) și art. 41, alin. (1) din Legea nr. 53/2003 Codul Muncii, cu modificările și completările ulterioare. 
14. Compartimentul Achiziții Publice rămâne în subordinea Directorului Executiv Adjunct 3 și va funcționa cu 3 posturi (funcții publice). 
Funcția publică de consilier, clasa I, gradul profesional superior, ID 395489, din cadrul Compartimentului Logistic-Administrativ se mută la Compartimentul Achiziții Publice, cu repartizarea postului corespunzător funcției deținute, cu acordul scris al funcționarului public, în baza art. 91, alin. (2), lit. a) din Legea nr. 188/199 privind statutul funcționarilor publici, cu modificările și completările ulterioare.
15. Compartimentul Logistic-Administrativ se reorganizează și se stabilesc următoarele structuri, subordonate Directorului Executiv Adjunct 3:
a) Compartimentul  Logistic, prevăzut să funcționeze cu 2 posturi (funcții publice – ID 395365 și ID - 395369) care exercită atribuții conform art. 2 din Legea nr. 188/199 privind Statutul funcționarilor publici, republicată, cu modificările și completările ulterioare + 4 posturi (funcții contractuale – 1 post referent I A, 1 post muncitor calificat, 2 posturi îngrijitor), preluate de la compartimentul reorganizat. 
Deoarece atribuțiile aferente funcției publice nu se modifică în proporție de peste 50 %, ca urmare a reorganizării cei doi funcționari publici vor fi numiți în noile funcții publice din cadrul structurii stabilite, conform art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare. 
Personalul contractual va fi numit în noile funcții cu respectarea art. 40 alin. (1), lit. a) și 
art. 41, alin. (1) din Legea nr. 53/2003 Codul Muncii, cu modificările și completările ulterioare.
b) Compartimentul Auto și Armament, în subordinea Directorului Executiv Adjunct 3, prevăzut cu 2 posturi (funcții publice – ID 395440 și ID 395378) care exercită atribuții conform art. 2 din Legea nr. 188/199 privind Statutul funcționarilor publici, republicată, cu modificările și completările ulterioare + 1 post (funcție contractuală – inspector de specialitate I A), preluate de la Compartimentul Logistic-Administrativ reorganizat.
Deoarece atribuțiile aferente funcției publice nu se modifică în proporție de peste 50 %, ca urmare a reorganizării cei doi funcționari publici vor fi numiți în noile funcții publice din cadrul structurii stabilite, conform art. 3, lit. f) și art. 100, alin. (1), lit. c) din Legea nr. 188/1999 privind Statutul funcționarilor publici, republicată, cu modificările și completările ulterioare. 
Personalul contractual va fi numit în noile funcții cu respectarea art. 40 alin. (1), lit. a) și 
art. 41, alin. (1) din Legea nr. 53/2003 Codul Muncii, cu modificările și completările ulterioare. 


16. Serviciul Inspecție Comercială, subordonat Directorului Executiv, este prevăzut să funcționeze cu 1 post de șef serviciu (funcție publică) + 7 posturi (funcții publice).
Se desființează funcția publică vacantă de polițist local, clasa I, gradul profesional superior, ID 395593, din cadrul Serviciului Inspecție Comercială și se înființează o funcție publică de consilier, clasa I, gradul profesional debutant, în cadrul Biroului Comunicare, Registratură și Evidență Operativă - structură nou înființată. 

Având în vedere cele de mai sus și în conformitate cu:
· prevederile art. 3 lit. f), art. 91, alin. (2), lit. a), art. 100, alin. (1), lit. a) și c), art. 107 alin. (1), lit. a) și lit. c), coroborat cu art. 111, alin. (1), alin. (3) și alin. (4)  din Legea nr. 188/1999 privind statutul funcționarilor publici, cu modificările și completările ulterioare;
· dispozițiile art.  XVI, alin. (2) din Legea nr. 161/2003 privind unele măsuri pentru asigurarea transparenţei în exercitarea demnităţilor publice, a funcţiilor publice şi în mediul de afaceri, prevenirea şi sancţionarea corupţiei;
Ținând cont de avizul Agenției Naționale a Funcționarilor Publici nr. 45712/2018, înregistrat la Direcția Poliției Locale Timișoara cu nr. 5491/25.09.2018.
Menționăm că modificările propuse nu impun creșterea numărului de posturi în organigrama instituției.
Precizăm că în bugetul instituției sunt prevăzute și aprobate cheltuieli de personal pentru posturile transformate, conform prevederilor legale.
Având în vedere considerentele expuse propunem modificarea și aprobarea Organigramei și 
Statului de Funcții pentru Direcția Poliției Locale Timișoara, conform anexei nr. 1 și nr. 2, părți integrante din prezentul referat.
Ținând cont de prevederile legale expuse în prezentul raport, apreciem că proiectul de hotărâre privind modificarea și aprobarea Organigramei și Statului de funcții al Direcției Poliției Locale Timișoara, îndeplinește condițiile pentru a fi supus dezbaterii și aprobării Consiliului Local.

